Document ID: /roh_data/filtered/fineweb-2-filterrobots_roh.jsonl.gz/38468

Singulas plantas stoppian vegnir pinadas per motivs da segirtad, uschia per exempel sin la Halde, survart dal Lürlibadweg, communitgeschan las autoritads. L'impurtanta funcziun sco guaud da protecziun per la citad da Cuira na saja dentant betg periclitada.
Agid dal chantun a dretg temp
Spezialmain pertutgads da la setgira sajan las plantas en territoris plitost gulivs fin sin in'autezza da 900 meters sur mar. Il ristg per incendis da guaud possia crescher. Gia pli ditg planisescha Cuira ensemen cun il chantun in batschigl per aua da stizzar al Mittenberg. Anc quest onn vegn quel realisà. Quel vegn a cuntegnair 250'000 liters aua.
Las plantas setgas en il guaud vegnan pinadas mo lura, sch'ellas pericliteschan umans u bajetgs. Las plantas setgas restantas vegnian laschadas sco laina morta en il guaud, han declerà ils responsabels.
RR novitads 12:00